Συντεταγμένες: 45°59′43.8144″N 4°43′10.4527″E﻿ / ﻿45.995504000°N 4.719570194°E﻿ / 45.995504000; 4.719570194

Το **Ρον** (γαλλικά: *Rhône*, γαλλοπροβηγκιανά: *Rôno*) είναι νομός της ανατολικής κεντρικής Γαλλίας, που βρίσκεται στη διοικητική περιοχή της Ωβέρνης-Ρον-Αλπ, στα βορειοανατολικά του Κεντρικού Ορεινού Όγκου (Μασίφ Σαντράλ).

Το όνομα του νομού προέρχεται από τον ποταμό Ρον (ελληνικά: Ροδανός).

Το Εθνικό Ινστιτούτο Στατιστικής και Οικονομικών Μελετών (INSEE) και το Ταχυδρομείο του αποδίδουν τον κωδικό 69.

Από το 1960 έως το 2015 ήταν νομός της περιοχής Ρον-Αλπ. Την 1η Ιανουαρίου 2016 η περιοχή Ρον-Αλπ συγχωνεύτηκε με την περιοχή Ωβέρνη και πλέον αποτελούν τη νέα διοικητική περιοχή Ωβέρνη-Ρον-Αλπ.

Ιστορικά αποτελούμενος από την αστική περιοχή της Λυών και τις γύρω ορεινές περιοχές, από τον Ιανουάριο του 2015 ο νομός Ρον εκτείνεται μόνο στις περιοχές εκτός της μητρόπολης της Λυών, η οποία αποσπάστηκε από τον νομό και πλέον αποτελεί μητρόπολη με ιδιότητα ημιαυτόνομης περιοχής, παραμένοντας προσωρινά πρωτεύουσα.

Οι κάτοικοι του νομού ονομάζονται Ροντανιέν.

Γεωγραφικά στοιχεία
-------------------

Χαρακτηριστικό τοπίο της περιοχής Μπωζολαί
Θέση του νομού Ρον στην Ωβέρνη-Ρον-Αλπ
Ο νομός Ρον είναι μέρος της περιοχής της Ωβέρνης-Ρον-Αλπ. Έχει έκταση 2.715 τετραγωνικά χιλιόμετρα. Διοικητικά αποτελείται από 2 διαμερίσματα και περιλαμβάνει 208 κοινότητες. Ο πληθυσμός του νομού είναι 454.654 κάτοικοι (στην απογραφή του 2016).

Συνορεύει στα βόρεια με το νομό Σον-ε-Λουάρ, ανατολικά με το νομό Αιν, προς τα νοτιοανατολικά με τη μητρόπολη της Λυών και το νομό Ιζέρ και προς τα δυτικά με το νομό Λουάρ.

Προσωρινή πρωτεύουσα είναι η Λυών.

Το υψηλότερο σημείο του νομού είναι στο όρος Σαιν-Ριγκώ με υψόμετρο 1.009 μέτρα.

Εκτός της κοιλάδας του Ροδανού και των ανατολικών πεδιάδων της Λυών, ο νομός Ρον περιλαμβάνει όρη μεσαίου ύψους: το βόρειο τμήμα της επικράτειας καταλαμβάνεται από τα όρη του Μπωζολαί και νοτιοδυτικά από τα όρη του Λιονναί, όρη του Μασίφ Σαντράλ, οι βορειοανατολικές πλαγιές του. 

Οι κοινότητες που περιβάλλουν τη μητρόπολη της Λυών είναι μέρος της αστικής περιοχής της Λυών.

Δύο κύριοι ποταμοί διασχίζουν το νομό, ο Ροδανός και ο Σον, οι οποίοι συμβάλουν στη Λυών. Μετά τη δημιουργία της μητρόπολης της Λυών, ο Ροδανός διασχίζει το έδαφος του νομού μόνο για 5 χιλιόμετρα, κατάντη της Λυών. Ο Ροδανός χρησιμεύει επίσης ως σύνορο με το νομό Ιζέρ.

Γεωφυσικός χάρτης του νομού Ρον. Γεωφυσικός χάρτης του Μασίφ Σαντράλ, η περιοχή του νομού Ρον στα βορειοανατολικά της οροσειράς.

Κλίμα
-----

Αστραπές κατά τη διάρκεια καταιγίδας στη Λιόν
Το κλίμα του νομού είναι ημι-ηπειρωτικό, με εναλλασσόμενες επιρροές από μεσογειακά, ηπειρωτικά και ωκεάνια κλίματα. Οι χειμώνες είναι αρκετά δριμείς, συχνά με ισχυρούς παγετούς και ισχυρές χιονοπτώσεις, και τα καλοκαίρια είναι ζεστά και ηλιόλουστα.

Ο άνεμος φυσά συχνά: ο βόρειος άνεμος γίνεται αισθητός τακτικά από το βόρειο τμήμα της κοιλάδας του Ροδανού και ο νότιος άνεμος φυσάει συχνά και μερικές φορές βίαια, προαναγγέλοντας συνήθως βροχοπτώσεις από τα νοτιοδυτικά.

Ιστορία
-------

Χάρτης του νομού Ρον και του Λουάρ
Ο νομός Ρον δημιουργήθηκε στις 12 Αυγούστου 1793, όταν ο αρχικός νομός Ρον-ε-Λουάρ χωρίστηκε σε δύο νομούς, τους Ρον και Λουάρ, μετά την εξέγερση της Λυών κατά της Συμβατικής Εθνοσυνέλευσης. Εκείνη την εποχή, ο ποταμός Ροδανός σηματοδοτούσε το όριο του νομού Ρον με το νομό Ιζέρ.

Αρχικά, τα ανατολικά σύνορα του νομού ήταν η ίδια η πόλη της Λυών, έτσι ώστε οι κοινότητες που βρίσκονταν αμέσως ανατολικά της ανήκαν σε όμορους νομούς. Με την ανάπτυξη της αστικής περιοχής γύρω από τη Λυών στις προαστιακές κοινότητες, όπως το Βιλερμπάν, τα όρια του νομού κρίθηκαν άκυρα καθώς επεκτείνονταν από τα προάστια της Λυών εκτός του νομού. Έτσι, ο νομός διευρύνθηκε αρκετές φορές για να ενσωματώσει σε αυτό τα προάστια της Λυών από τους όμορους νομούς:

* το 1852  με την προσάρτηση στο νομό Ρον πέντε κοινοτήτων στην αριστερή όχθη του Ροδανού που ανήκαν στο νομό Ιζέρ.

* το 1969 δημιουργήθηκε η αστική κοινότητα της Λυών: δεδομένου ότι δεν είναι δυνατόν μια κοινοτική αρχή να συγκεντρώσει κοινότητες από διαφορετικούς νομούς, 6 κοινότητες του νομού Αιν και 23 κοινότητες της Ιζέρ ενσωματώθηκαν στο νομό Ρον ώστε να ενταχθούν στη νέα αστική κοινότητα.

* το 1971, όταν η κοινότητα Κολομπιέ-Σωνιέ αποσπάσθηκε από την Ιζέρ.

Το 2015, οι 59 κοινότητες της αστικής κοινότητας της Λυών αποσπάσθηκαν από το νομό για να σχηματίσουν τη μητρόπολη της Λυών, μητρόπολη με ιδιότητα ημιαυτόνομης περιοχής. Η Λυών, αν και δεν αποτελεί πλέον μέρος του νομού, παραμένει το διοικητικό της κέντρο. 

Από το 1960 έως το 2015, ο νομός Ρον ήταν νομός της περιοχής Ρον-Αλπ. Την 1η Ιανουαρίου 2016 η περιοχή Ρον-Αλπ, στην οποία ανήκε ο νομός, συγχωνεύτηκε με την περιοχή της Ωβέρνης και πλέον αποτελούν τη νέα διοικητική περιοχή Ωβέρνη-Ρον-Αλπ.

Δημογραφία
----------

Από το 2015 που αποσπάστηκε από το νομό η μητρόπολη της Λυών, η οποία συγκέντρωνε τα τρία τέταρτα του πληθυσμού του νομού Ρον, ο πληθυσμός του νομού ανέρχεται σε 454.654 κατοίκους (2016). Το νοτιοανατολικό τμήμα του νομού υπάγεται πλέον στη μητροπολιτική περιοχή της Λυών.

Στον υπόλοιπο νομό, οι κύριες μητροπολιτικές περιοχές είναι των κοινοτήτων Βιλφράνς-συρ-Σον και Ταράρ.

Διοικητική διαίρεση
-------------------

Τα διαμερίσματα του νομού Ρον
Ο νομός Ρον χωρίζεται σε 2 διοικητικά διαμερίσματα (συμπεριλαμβανομένου του τμήματος του διαμερίσματος Λιόν, εξαιρουμένου του εδάφους της Μητρόπολης της Λυών) και 208 κοινότητες.

| Διαμέρισμα | Κοινότητες | Πληθυσμός
Απογραφή 2016 | Έκταση
χμ² | Πυκνότητα
Κάτ./χμ² | Κωδ.
INSEE |
| --- | --- | --- | --- | --- | --- |
| Λυών (χωρίς τη μητροπολιτική περιοχή) | 76 | 204.162 | 1714.22 | 119 | 691 |
| Βιλφράνς-συρ-Σον | 132 | 250.492 | 1000.89 | 250 | 692 |
| Σύνολο νομού | 208 | 454.654 | 2715.11 | 167 |

Πόλεις
------

| Πόλη | Πληθυσμός (2016) | Διαμέρισμα |
| --- | --- | --- |
| Βιλφράνς-συρ-Σον | 37.266 | Βιλφράνς-συρ-Σον |
| Ταράρ | 10.532 | Βιλφράνς-συρ-Σον |
| Μπελβίλ | 8.262 | Βιλφράνς-συρ-Σον |
| Ανς | 7.094 | Βιλφράνς-συρ-Σον |
| Μπωζέ | 2.122 | Βιλφράνς-συρ-Σον |

Οικονομία
---------

Το Μπωζολαί νουβώ
Η οικονομία του νομού Ρον επηρεάζεται σε μεγάλο βαθμό από τη μητρόπολη της Λυών, η οποία φιλοξενεί έναν μεγάλο βιομηχανικό τομέα, χημικό, πετροχημικό, αυτοκινητοβιομηχανίες. Οι βιομηχανίες υψηλής τεχνολογίας όπως η βιοτεχνολογία, η ανάπτυξη λογισμικού, τα βιντεοπαιχνίδια και οι υπηρεσίες διαδικτύου αυξάνονται επίσης. Άλλοι σημαντικοί τομείς περιλαμβάνουν την ιατρική έρευνα και την τεχνολογία, τα μη κερδοσκοπικά ιδρύματα και τα πανεπιστήμια. 

Η τοπική οικονομία στηρίζεται επίσης στην παροχή υπηρεσιών, που απασχολεί ένα μεγάλο μέρος του εργατικού δυναμικού.

Τυρί Ριγκότ του Κοντριέ
Το βόρειο τμήμα του νομού και ιδιαίτερα η περιοχή Μπωζολαί, είναι μάλλον αγροτικό και φημίζεται για τα κρασιά του. Η αμπελοκαλλιέργεια ασκείται επίσης στα νοτιοδυτικά του νομού, στις πλαγιές των βουνών του Λιονναί και εκείνων του Κοντριέ.

Το Άνω Μπωζολαί στηρίζεται οικονομικά και στην εκμετάλλευση του ξύλου, την κτηνοτροφία και την τυροκομία.

Η κύρια τουριστική περιοχή του νομού είναι το Μπωζολαί με τα παγκοσμίου φήμης κρασιά και τα χωριά με χρυσές πέτρες.

Αξιοθέατα-Τουρισμός
-------------------

Καλές τέχνες, αρχαιολογία, επιστήμη, τεχνογνωσία, τοπική ιστορία: ο νομός Ρον διατηρεί τα ίχνη της ιστορίας του και είναι μια περιοχή ιστορίας και παραδόσεων. Η Λυών και η θαυμάσια αρχιτεκτονική της κληρονομιά, το Σαιν-Ρομαίν-αν-Γκαλ με τα ρωμαιογαλατικά ερείπια, η περιοχή Μπωζολαί και τα όμορφα χρυσαφένια χωριά, η διατηρητέα φύση των βουνών του Λιονναί, τα μεσαιωνικά κάστρα, οι εκκλησίες και τα μοναστήρια καθώς και οι αμπελώνες τον καθιστούν ένα αναμφισβήτητο προορισμό.

* **Ιστορικά μνημεία του νομού Ρον**
* Κάστρο Κορσέλ-αν-ΜπωζολαίΚάστρο Κορσέλ-αν-Μπωζολαί
* Εκκλησία Σαιν-Νικολά στο ΜπωζέΕκκλησία Σαιν-Νικολά στο Μπωζέ
* Το κάστρο των Πύργων στην ΑνςΤο κάστρο των Πύργων στην Ανς
* Το Οτέλ-Ντιέ της ΜπελβίλΤο Οτέλ-Ντιέ της Μπελβίλ
* Το ρωμαϊκό υδραγωγείο του Ζιέρ (Σαπονό)Το ρωμαϊκό υδραγωγείο του Ζιέρ (Σαπονό)
* Η οδογέφυρα του Ταράρ Η οδογέφυρα του Ταράρ
* Το κάστρο ΒωρνάρΤο κάστρο Βωρνάρ

Σημειώσεις
----------

1. ↑  Το Διαμέρισμα της Λιόν διαιρείται εδαφικά μεταξύ του Ρον και της Μητροπόλεως της Λιόν.
2. ↑  Η διαίρεση σε εκλογικές περιφέρειες του Ρον δεν λαμβάνει υπόψη τη δημιουργία της Μητροπόλεως της Λιόν.

Παραπομπές
----------

1. ↑  (Γαλλικά) Coste, Émilie (25 Οκτωβρίου 2018). «Un nouveau préfet pour la région Auvergne-Rhône-Alpes». *acteurspublics.com*. Ανακτήθηκε στις 25 Οκτωβρίου 2018.
2. ↑  www.insee.fr/fr/metadonnees/cog/departement/DEP69-rhone.
3. ↑  «Populations légales 2020» Εθνικό Ινστιτούτο Στατιστικής και Οικονομικών Μελετών. 29  Δεκεμβρίου 2022.
4. ↑  (Γαλλικά) Conseil général du Rhône (23 Δεκεμβρίου 2014). «Le Rhône en 2015, 2 grandes étapes». *rhone.fr* (στα Γαλλικά). Αρχειοθετήθηκε από το πρωτότυπο στις 23 Δεκεμβρίου 2014. Ανακτήθηκε στις 16 Μαΐου 2020.
5. ↑ . «habitants.fr/rhone-69».
6. ↑ . «Γεωφυσικός χάρτης του νομού Ρον».
7. ↑ . «Γεωφυσικός χάρτης του Μασίφ Σαντράλ». Αρχειοθετήθηκε από το πρωτότυπο στις 17 Ιουνίου 2008.

Εξωτερικοί σύνδεσμοι
--------------------

* Ρον-Τουρισμός (γαλλικά)
* Η επίσημη σελίδα (γαλλικά)

|  |  |  |  |
| --- | --- | --- | --- |
| 

| π • σ • ε
Νομοί της Γαλλίας |
| --- |
|  |
| 
* 01 Αιν
* 02 Αιν
* 03 Αλλιέ
* 04 Αλπ-ντε-Ωτ-Προβάνς
* 05 Ωτ-Αλπ
* 06 Αλπ-Μαριτίμ
* 07 Αρντές
* 08 Αρδέννες
* 09 Αριέζ
* 10 Ωμπ
* 11 Ωντ
* 12 Αβερόν
* 13 Μπους-ντυ-Ρον
* 14 Καλβαντός
* 15 Καντάλ
* 16 Σαράντ
* 17 Σαράντ-Μαριτίμ
* 18 Σερ
* 19 Κορέζ
* 2A Νότια Κορσική
* 2B Άνω Κορσική
* 21 Κοτ-ντ'Ορ
* 22 Κοτ-ντ'Αρμόρ
* 23 Κρεζ
* 24 Δορδόνη
* 25 Ντου
* 26 Ντρομ
* 27 Ερ
* 28 Ερ-ε-Λουάρ
* 29 Φινιστέρ
* 30 Γκαρ
* 31 Ωτ-Γκαρόν
* 32 Ζερς
* 33 Ζιρόντ
* 34 Ερώ
* 35 Ιλ-ε-Βιλαίν
* 36 Αντρ
* 37 Αντρ-ε-Λουάρ
* 38 Ιζέρ
* 39 Ζυρά
* 40 Λαντ
* 41 Λουάρ-ε-Σερ
* 42 Λουάρ
* 43 Ωτ-Λουάρ
* 44 Λουάρ-Ατλαντίκ
* 45 Λουαρέ
* 46 Λοτ
* 47 Λοτ-ε-Γκαρόν
* 48 Λοζέρ
* 49 Μαιν-ε-Λουάρ
* 50 Μανς
* 51 Μαρν
* 52 Ωτ-Μαρν
* 53 Μαγιέν
* 54 Μερτ-ε-Μοζέλ
* 55 Μεζ
* 56 Μορμπιάν
* 57 Μοζέλ
* 58 Νιέβρ
* 59 Νορ
* 60 Ουάζ
* 61 Ορν
* 62 Πα-ντε-Καλαί
* 63 Πουί-ντε-Ντομ
* 64 Ατλαντικά Πυρηναία
* 65 Άνω Πυρηναία
* 66 Ανατολικά Πυρηναία
* 67 Κάτω Ρήνος
* 68 Άνω Ρήνος
* 69 Ρον
* 70 Ωτ-Σον
* 71 Σον-ε-Λουάρ
* 72 Σαρτ
* 73 Σαβοΐα
* 74 Άνω Σαβοΐα
* 75 Παρίσι
* 76 Σεν-Μαριτίμ
* 77 Σεν-ε-Μαρν
* 78 Ιβλίν
* 79 Ντε-Σεβρ
* 80 Σομ
* 81 Ταρν
* 82 Ταρν-ε-Γκαρόν
* 83 Βαρ
* 84 Βωκλύζ
* 85 Βαντέ
* 86 Βιέν
* 87 Ωτ-Βιέν
* 88 Βοζ
* 89 Ιόν
* 90 Έδαφος του Μπελφόρ
* 91 Εσόν
* 92 Ω-ντε-Σεν
* 93 Σεν-Σαιν-Ντενί
* 94 Βαλ-ντε-Μαρν
* 95 Βαλ-ντ'Ουάζ

Υπερπόντιοι νομοί
971 Γουαδελούπη
972 Μαρτινίκα
973 Γαλλική Γουιάνα
974 Ρεϋνιόν
976 Μαγιότ |

 |

|  |  |
| --- | --- |
| 

|  |
| --- |
| * Πύλη:Γαλλία
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 23144814298750924399
* GND: 4103775-3
* BNF: cb15242596r (data)
* NKC: ge138131

 |

 |